**ΟΔΗΓΙΕΣ-ΔΙΚΑΙΟΛΟΓΗΤΙΚΑ ΑΝΑΠΛΗΡΩΤΩΝ ΕΚΠ/ΚΩΝ (ΣΧ. ΕΤΟΣ: 2022-2023)**

Παρακαλούνται οι αναπληρωτές που προσελήφθησαν στη **Δ/ΝΣΗ Π.Ε. ΗΛΕΙΑΣ**, κατά την ημέρα ανάληψης υπηρεσίας στο σχολείο τοποθέτησής τους, να καταθέσουν στους Δ/ντές και Προϊσταμένους των σχ. μονάδων τα παρακάτω δικαιολογητικά **σε** **φάκελο Α4 με λάστιχα**:

1. Αντίγραφο πτυχίου **(δύο αντίτυπα)**
2. Αντίγραφο μεταπτυχιακού τίτλου σπουδών **(δύο αντίτυπα)**
3. Αντίγραφα πιστοποιητικών επιμόρφωσης ειδικής αγωγής (για όσους αποτελούν προσόν πρόσληψης: Παράλληλη Στήριξη, Εξατομικευμένη) **(δύο αντίτυπα)**
4. Φωτοτυπία ταυτότητας (δύο όψεις)
5. Αριθμός Μητρώου ΙΚΑ (*φωτοτυπία πρώτης σελίδας βιβλιαρίου ΙΚΑ ή οποιοδήποτε επίσημο έγγραφο με τον αριθμό*)
6. Αριθμός ΑΜΚΑ (*φωτοτυπία πρώτης σελίδας βιβλιαρίου ΙΚΑ ή οποιοδήποτε επίσημο έγγραφο με τον αριθμό*)
7. Α.Φ.Μ (*οποιοδήποτε επίσημο έγγραφο με τον αριθμό*)
8. Βεβαιώσεις προϋπηρεσίας (Από τις σχολικές μονάδες που έχετε εργαστεί κατά το παρελθόν καθώς και Συγκεντρωτική **Βεβαίωση Προϋπηρεσίας** από το **ΟΠΣΥΔ**)
9. Βεβαιώσεις προϋπηρεσίας

**Α) Στην ιδιωτική εκπαίδευση**

**Β) Σε φορείς της παραγράφου 1 του άρθρου 7 του Ν. 4354/2015 (Δημόσιο, ΟΤΑ, ΝΠΔΔ, ΝΠΙΔ και ΔΕΚΟ), στην οποία θα αναφέρεται η νομική μορφή του φορέα και αν αυτός υπάγεται στο πεδίο εφαρμογής της αναωτέρω παραγράφου**.

**ΠΡΟΣΟΧΗ** Προκειμένου να αναγνωριστούν οι βεβαιώσεις προϋπηρεσίας του φορέα απασχόλησης για μισθολογική εξέλιξη, θα πρέπει σε αυτές να αναγράφονται:

* οι αποφάσεις πρόσληψης και απόλυσης
* η ιδιότητα με την οποία υπηρετήσατε
* η σχέση εργασίας (είδος σύμβασης, π.χ. Σύμβαση ιδιωτικού δικαίου ορισμένου χρόνου)
* το ωράριο εργασίας (πλήρες ή μειωμένο) και το υποχρεωτικό πλήρες ωράριο (σε περίπτωση εργασίας με μειωμένο ωράριο)
* η διάρκεια των προϋπηρεσιών αυτών (π.χ. 8 μήνες και 10 ημέρες)

1. Φωτοτυπία των σχετικών ενσήμων ή βεβαιώσεις ασφαλιστικού φορέα που αποδεικνύουν ότι για το χρονικό διάστημα κατά το οποίο προσφέρθηκε η παραπάνω προϋπηρεσία ήσασταν ασφαλισμένος/η. **Το εν λόγω έγγραφο αποτελεί προϋπόθεση για την προσμέτρηση της προϋπηρεσίας σύμφωνα με το Ν. 4354/2015, Φ>Ε>Κ>176/τ.Α΄/16-12-2015).**
2. Πιστοποιητικό Οικογενειακής Κατάστασης **του τελευταίου τριμήνου** για έγγαμους με παιδιά. Στην περίπτωση σπουδαζόντων τέκνων (άνω των 18 και κάτω των 24 ετών) ή υπηρετούντων τη στρατιωτική θητεία, ο/η εκπαιδευτικός προσκομίζει **πρόσφατη βεβαίωση φοίτησης ή υπηρέτησης**.
3. Υπεύθυνη Δήλωση **(Επισυνάπτεται)**
4. Πιστοποιητικό Στρατού Τύπου Α΄
5. Πιστοποιητικό Υγείας **των τελευταίων τριών μηνών** (**Απαραίτητο για την πρόσληψη, πρόσφατο και πρωτότυπο**) από παθολόγο και ψυχίατρο (από νοσοκομείο ή ιδιώτη), το οποίο να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα.
6. Φωτοτυπία Βιβλιαρίου Τράπεζας

* **Οποιασδήποτε τράπεζας** για πρόσληψη **ΥΠΑΙΘ (Κρατικού Προϋπολογισμού)**

**ΕΘΝΙΚΗΣ ΤΡΑΠΕΖΑΣ** **ΜΟΝΟ** για πρόσληψη μέσω **ΕΣΠΑ**

1. Ψηφιακό Πιστοποιητικό COVID-19 της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87), η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19, ή βεβαίωση εμβολιασμού της παρ. 5 του άρθρου 55 του ν. 4764/2020 (Α' 256),ή βεβαίωση θετικού διαγνωστικού ελέγχου (βεβαίωση νόσησης) της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει, ή ισοδύναμο πιστοποιητικό ή βεβαίωση τρίτης χώρας, ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), είτε από τον ιδιωτικό φορέα που επιλέγεται.